Document ID: 31993R2507

ΚΑΝΟΝΙΣΜΟΣ (ΕΟΚ) αριθ. 2507/93 ΤΗΣ ΕΠΙΤΡΟΠΗΣ της 13ης Σεπτεμβρίου 1993 περί τροποποιήσεως του κανονισμού (ΕΟΚ) αριθ. 1995/92 περί καθορισμού των λεπτομερειών εφαρμογής για το άμυλο των γεωμήλων, του καθεστώτος εισαγωγής που προβλέπεται από την ενδιάμεση συμφωνία που συνήφθη μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Πολωνίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός και της Δημοκρατίας της Πολωνίας, αφετέρου (1), όπως τροποποιήθηκε από τον κανονισμό (ΕΟΚ) αριθ. 2233/93 (2). και ιδίως το άρθρο 1,
Εκτιμώντας:
ότι ένα πρόσθετο πρωτόκολλο της ενδιάμεσης συμφωνίας έγινε αντικείμενο διαπραγματεύσεων μεταξύ των μερών και εφαρμόζεται από την 1η Ιουλίου 1993- ότι ο κανονισμός (ΕΟΚ) αριθ. 2233/93 καθιστά το εν λόγω πρόσθετο πρωτόκολλο εφαρμόσιμο στο πλαίσιο του κανονισμού (ΕΟΚ) αριθ. 518/92-
ότι το πρόσθετο πρωτόκολλο προβλέπει στο άρθρο 5 παράγραφος 3 ότι οι ποσότητες που πρέπει να εισαχθούν στο πλαίσιο των παραρτημάτων VIII α, Χ β και Χ γ της ενδιάμεσης συμφωνίας, που εκφράζονται σε τόνους για το έτος 3 (1994), εφαρμόζονται από την 1η Ιουλίου 1993 έως τις 30 Ιουνίου 1994- ότι, κατά συνέπεια, οι ποσότητες σε τόνους που προβλέπονται για τα έτη 1995 και 1996 εφαρμόζονται, αντίστοιχα, από την 1η Ιουλίου 1994 έως τις 30 Ιουνίου 1995 και από την 1η Ιουλίου 1995 έως τις 30 Ιουνίου 1996-
ότι είναι, κατά συνέπεια, αναγκαίο να τροποποιηθεί ο κανονισμός (ΕΟΚ) αριθ. 1995/92 της Επιτροπής της 15ης Ιουλίου 1992 περί καθορισμού των λεπτομερειών εφαρμογής για το άμυλο των γεωμήλων, του καθεστώτος εισαγωγής που προβλέπεται από την ενδιάμεση συμφωνία που συνήφθη μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (3), για να ληφθεί υπόψη η εν λόγω επίσπευση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1995/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Σεπτεμβρίου 1993.

Labels: 3
17
18